

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ԱՇԽԱՏԱԿԱԶՄ**

«\_\_\_\_» \_\_\_\_\_\_\_\_\_\_\_\_\_\_\_ 2024թ.

Հ \_\_\_\_\_\_\_\_\_\_\_

0024, Երևան, Մարշալ Բաղրամյան պող. 26/1

ՖԻՆԱՆՍՆԵՐԻ ՆԱԽԱՐԱՐ

ՊԱՐՈՆ ՎԱՀԵ ՀՈՎՀԱՆՆԻՍՅԱՆԻՆ,

*պատճեն՝ ԱՁ ՌՈՒԴԻԿ ԱԲՐՈՅԱՆԻՆ*

*(ՀՎՀՀ 74438738, հասցե՝ Գեղարքունիք, Վարդենիկ 2-րդ փ. Տ.4)*

Ռուդիկ Աբրոյան ԱՁ-ին գնումների գործընթացին մասնակցելու իրավունք չունեցող մասնակիցների ցուցակում ներառելու որոշման վերաբերյալ

Հարգելի պարոն նախարար

Հանրապետության նախագահի աշխատակազմը էլեկտրամեխանիկական սարքի ձեռքբերման նպատակով կազմակերպել է գնման գործընթաց, որի շրջանակներում սույն թվականի հունիսի 11-ին հայտարարել է ՀՆԱ-ԳՀԱՊՁԲ-24/59 ծածկագրով գնանշման հարցում:

Հայտերը բացվել են հունիսի 19-ին:

Հայտ են ներկայացրել Ռուդիկ Աբրոյան ԱՁ-ն և «Էլլիպս ՋիԷյ» ՍՊԸ-ն:

Հայտերի գնահատման արդյունքում մասնակիցների հայտերում գնահատող հանձնաժողովի կողմից արձանագրվել են անհամապատասխանություններ՝ հրավերի պահանջների նկատմամբ: Մասնավորապես՝ Ռուդիկ Աբրոյան ԱՁ-ի կողմից առաջարկվող ապրանքը չի համապատասխանել հրավերով սահմանված նվազագույն տեխնիկական պահանջներին, դրանք են՝ սարքը նախատեսված չէ ինտենսիվ աշխատանքի և մինչև 3500 կգ (կամ ավել) քաշով դարպասների համար, շարժիչը եռաֆազ չէ, խոնավությունից պաշտպանվածության աստիճանը պահանջվածից ցածր է, ինչպես նաև «Տեխնիկական բնութագրերը» սյունակում տեխնիկական հատկանիշները հստակ չեն նշվել, իսկ «Էլլիպս ՋիԷյ» ՍՊԸ-ի կողմից ներկայացված առաջարկվող ապրանքի ամբողջական նկարագրի «Տեխնիկական բնութագրերը» սյունակում տեխնիկական հատկանիշները հստակ չեն նշվել:

Գնահատող հանձնաժողովը, ղեկավարվելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 41-րդ կետով, հանձնաժողովի նիստը մեկ աշխատանքային օրով կասեցրել է, իսկ հանձնաժողովի քարտուղարը նույն օրը դրա մասին էլեկտրոնային եղանակով ծանուցել է մասնակիցներին՝ առաջարկելով մինչև կասեցման ժամկետի ավարտը շտկել արձանագրված անհամապատասխանությունները:

Մասնակիցները սահմանված ժամկետում ներկայացրել են շտկման ենթակա փաստաթղթերը:

Գնահատող հանձնաժողովը «Էլլիպս ՋիԷյ» ՍՊԸ-ի հայտում արձանագրված անհամապատասխանությունները համարել է շտկված և հայտը գնահատել է բավարար, իսկ Ռուդիկ Աբրոյան ԱՁ-ի հայտում արձանագրված անհամապատասխանությունները չի համարել շտկված և հայտը գնահատել է անբավարար՝ հիմնավորելով, որ Ռուդիկ Աբրոյան ԱՁ-ի կողմից առաջարկվող ապրանքի տեխնիկական հատկանիշները կրկին չեն համապատասխանում հրավերով սահմանված նվազագույն տեխնիկական պահանջներին, դրանք են՝ հզորությունը (հրավերով սահմանվել է 800-ից 900վտ, առաջարկվել է 580վտ) և խոնավությունից պաշտպանվածության աստիճանը (հրավերով սահմանվել է առնվազն IP55, առաջարկվել է «առնվազն IP54)»:

Գնահատող հանձնաժողովի 2024 թվականի հունիսի 25-ի թիվ 2 որոշմամբ Ռուդիկ Աբրոյան ԱՁ-ի հայտը մերժվել է:

Անգործության ժամկետում պայմանագիր կնքելու մասին որոշումը չի բողոքարկվել, և «Էլլիպս ՋիԷյ» ՍՊԸ-ի հետ սահմանված կարգով կնքվել է գնման պայմանագիր:

Ելնելով վերոգրյալից գտնում եմ, որ Ռուդիկ Աբրոյան ԱՁ-ն խախտել է գնման գործընթացի շրջանակում ստանձնած պարտավորություն, որը հանգեցրել է գնման գործընթացին իր հետագա մասնակցության դադարեցմանը, հետևաբար, ղեկավարվելով «Գնումների մասին» օրենքի 6-րդ հոդվածի 2-րդ մասով և հիմք ընդունելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» ենթակետը, Ռուդիկ Աբրոյան ԱՁ-ին (ՀՎՀՀ 74438738, հասցե՝ Գեղարքունիք, Վարդենիկ 2-րդ փ. Տ.4) անհրաժեշտ է ներառել գնումների գործընթացին մասնակցելու իրավունք չունեցող մասնակիցների ցուցակում։

Առդիր՝ 10 նիշք:



ՀԱՐԳԱՆՔՈՎ`

ԱՇԽԱՏԱԿԱԶՄԻ ՂԵԿԱՎԱՐԻ ՏԵՂԱԿԱԼ,

ԱՇԽԱՏԱԿԱԶՄԻ ՂԵԿԱՎԱՐԻ

ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ

ԽԱՉԱՏՈՒՐ ՊՈՂՈՍՅԱՆ